Projektikuvaus „Monikielisyys ja saksan kieli Suomessa”

Monikielisyyden tutkimuksella on kohteena monikielisyys sekä yksilön että yhteisönnäkökulmasta. Keskeisessä osassa on erityisesti monikielisen kompetenssin ja sen omaksumisen tutkimus. Monikielisyyden tutkimus on vakiinnuttanut asemansa maailmalla ja viime aikoina myös Suomessa, mikä näkyy esim. didaktiikan osalta mm. uusissa kansallisissa opetussuunnitelmissa (OPS, LOPS 2016).

Projektiin kuuluu mm. kansainvälinen konferenssi ja workshop 21.-23.4.2016, jonka järjestetään yhteistyössä Suomen Saksanopettajien liiton, Saksan ja Itävallan suurlähetystöjen, tutkimusryhmän CoCoLaCin sekä Suomen tiedeakatemian Emil Öhmannin säätiön kanssa. Konferenssin tarkoituksena on toisaalta luoda katsauksia Suomessa tehtävään saksaa monikielisessä kontekstissa koskevaan tutkimukseen ja toisaalta käsitellä korkeatasoisten plenaariesitelmien kautta ajankohtaisia eri maita ja kieliä koskevia monikielisyyden tutkimuksen kysymyksiä. Näin selvitetään, mitä vaikutteita tältä tieteenalalta voitaisiin saksan osalta Suomessa voimakkaammin hyödyntää. Työpaja puolestaan tarjoaa pohjan saksaa monikielisessä kontekstissa koskevien kokemusten ja mahdollisuuksien kartoittamiseen. Tavoitteena on kehittää Suomeen räätälöityjä tutkimusnäkökulmia sekä jatkokoulutustarjontaa. Lisäinfo: http://blogs.helsinki.fi/mehrsprachigkeit/

Projekti on juurtunut myös saksan oppiaineen kurssitarjonnassa (eritasoisia luentoja ja kursseja), aiheinaan mm. Deutsch als Fremdsprache nach Englisch, Mehrsprachigkeitsforschung und aktuelle Tendenzen in der Fremdsprachendidaktik und -methodik, Konzepte zum multiplen Sprachenlernen, Kontrastive Linguistik und ihre Anwendungen. Lisäksi monikielisyyden tutkimukseen liittyvät aiheet ovat yhä tärkeämpiä sekä kielitieteellisissä että didaktisesti suuntautuneissa germaanisen filologian opiskelijoiden kandidaatin- ja maisterintutkielmissa.

Ulrike Richter-Vapaatalo, Anta Kursisa